Մատեո Գենդուզի

Մատեո Գենդուզի (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Արսենալի և Ֆրանսիայի ազգային հավաքականի կազմում։ Խաղում է կենտրոնական կիսապաշտպանի դիրքում։

Ակումբային կարիերա

Լորյան 
Ֆուտբոլիստի կարիերան Գենդուզին սկսել է Պարի Սեն-Ժերմենում։ 2014 թվականին նա միացավ Լորյանի ակադեմիային։ Իր պրոֆեսիոնալ դեբյուտը նշեց 2016 թվականի հոկտեմբերի 15-ին՝ Նանտի դեմ խաղում։ Առաջին հանդիպումը թիմի մեկնարկային կազմում անցկացրեց հոկտեմբերի 22-ին՝ Դիժոնի դեմ խաղում։ 2016-17 մրցաշրջանում Գենդուզին անցկացրեց 9 հանդիպում, սակայն Լորյանը դուրս մնաց Լիգա 2։ Ֆրանսիայի երկրորդ դիվիզիոնում իր առաջին հանդիպումը անցկացրեց 2017 թվականի հուլիսի 29-ին՝ Կևիյիի դեմ խաղում։ 2018 թվականի ապրիլի 6-ին՝ Փարիզի դեմ խաղում ֆրանսիացին տվեց գոլային փոխանցում՝ օգնելով իր թիմին հաղթել 2-0 հաշվով։ Լորյանի առաջին թիմի կազմում Գենդուզին անցկացրեց 30 հանդիպում՝ դառնալով 1 գոլային փոխանցման հեղինակ։

Արսենալ 
2018 թվականի հուլիսի 11-ին Գենդուզին տեղափոխվեց Արսենալ 7 միլիոն ֆունտ ստերլինգի դիմաց։ Նա ակումբի հետ կնքեց 5 տարվա պայմանագիր՝ ստանալով 29 համարի մարզաշապիկը, որը նախկինում կրում էր Գրանիտ Ջական։ Ֆրանսիս Կոկլենի՝ Վալենսիա տեղափոխությունից հետո Ջական ստացավ 34 համարի մարզաշապիկը։ Իր դեբյուտը Պրեմիեր Լիգայում Գենդուզին նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Մանչեսթեր Սիթիի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 20-ին՝ Եվրոպայի Լիգայի խմբային փուլի Վորսկլայի դեմ խաղում։ Սեպտեմբերին ֆրանսիացին ճանաչվեց Արսենալի ամսվա լավագույն ֆուտբոլիստ։ Իր առաջին գոլը պրոֆեսիոնալ կարիերայում ֆրանսիացին խփեց հոկտեմբերի 4-ին՝ Եվրոպայի Լիգայի Ղարաբաղ Աղդամի դեմ խաղում։ Հոկտեմբերի 31-ին Գենդուզին հեռացվեց խաղադաշտից Անգլիայի լիգայի գավաթի Բլեքփուլի դեմ խաղում՝ ստանալով երկրորդ դեղին քարտը հանդիպման 56-րդ րոպեին։ 2019 թվականի մայիսի 29-ին նա փոխարինեց Նաչո Մոնրեալին ՈՒԵՖԱ Եվրոպայի Լիգայի եզրափակչի Չելսիի դեմ խաղում, սակայն Արսենալը պարտվեց 4-1 հաշվով։ Իր առաջին մրցաշրջանում Գենդուզին անցկացրեց 48 հանդիպում բոլոր մրցաշարերում՝ դառնալով 1 գոլի և 2 գոլային փոխանցման հեղինակ։

Միջազգային կարիերա 
Գենդուզին իրավասու է ներկայացնել Ֆրանսիան և Մարոկկոն միջազգային ասպարեզում։ Նա հանդես է եկել Ֆրանսիայի տարբեր տարիքային երիտասարդական հավաքականներում։ 2017 թվականին Մարոկկոյի ազգային հավաքականի մարզիչ Հերվե Ռենարը առաջարկեց Գենդուզիին միանալ Մարոկկոյին, սակայն նա մերժեց այդ առաջարկը՝ նախընտրելով հանդես գալ Ֆրանսիայի կազմում։ 2019 թվականի հունիսին Գենդուզին Մ21 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում, իսկ Ֆրանսիան դուրս մնաց կիսաեզրափակչից՝ 4-1 հաշվով պարտվելով Իսպանիային։

Ֆրանսիայի ազգային հավաքական Գենդուզին առաջին անգամ հրավիրվեց 2019 թվականի սեպտեմբերի 2-ին՝ փոխարինելով վնասվածք ստացած Պոլ Պոգբային Ալբանիայի և Անդորրայի դեմ խաղերի համար, սակայն այս հանդիպումներում խաղադաշտ դուրս չեկավ։

Կարիերայի վիճակագրություն

Ակումբային վիճակագրություն 
2019 թվականի նոյեմբերի 20-ի դրությամբ

Նվաճումներ

Ակումբային 
Արսենալ

 ՈՒԵՖԱ Եվրոպայի Լիգա. երկրորդ տեղ. 2018–19

Ծանոթագրություններ

Արտաքին հղումներ 

 Գենդուզիի պաշտոնական Ֆեյսբուքի էջը
 Գենդուզիի պաշտոնական Տվիտերի էջը
 Գենդուզիի պաշտոնական Ինստագրամի էջը
 Գենդուզին transfermarkt-ում
 Գենդուզին soccerbase.com-ում
 Գենդուզին WhoScored.com կայքում
 Գենդուզին Արսենալի պաշտոնական կայքում
 Գենդուզին Լիգա 1-ի պաշտոնական կայքում 
 Գենդուզին Պրեմիեր Լիգայի պաշտոնական կայքում
 Գենդուզին ՈՒԵՖԱ-ի պաշտոնական կայքում
 Գենդուզին Ֆրանսիայի ֆուտբոլի ֆեդերացիայի կայքում 

Ֆուտբոլի կիսապաշտպաններ
Ֆրանսիացի ֆուտբոլիստներ
Ֆրանսիայի հավաքականի ֆուտբոլիստներ
Լորյանի ֆուտբոլիստներ
Արսենալի ֆուտբոլիստներ
Պրեմիեր Լիգայի ֆուտբոլիստներ